Èmi ni mo wí fún ọ, bí ayé yípadà tó bẹ́ẹ̀ tí àgùntàn ń lóyún ewúrẹ́ tí ológbò sì ń lóyún àkùkọ inú onílara kò ní í dùn láéláé. Onílara kì í fẹ́ kí ẹlòmíràn lọ síwájú àfi òun; onílara kì í fẹ́ kí ẹlòmíràn mọ ìwé àfi òun; onílara kì í fẹ́ kí ẹlòmíràn dé ipò ńlá àfi òun; onílara kì í fẹ́ kí ẹlòmíràn kọ́ ilé àfi òun; onílara kì í fẹ́ kí ẹlòmíràn ní ọmọ tí ó níláárí àfi òun – bẹ́ẹ̀ ni ayé kún fún ọ̀pọ̀lọpọ̀ ènìyàn a kò si lè ṣe aláìrì àwọn tí yóó maa lọ síwájú lọ́nà wọ̀nyí bẹ́ẹ̀ ni bíi wọ́n bá ti ń lọ síwájú ni inú onílara yóó máa bàjẹ́, nítorí náà inú onílara kò lè dùn láé, bí ayé yípadà tí ó di ọ̀run.
Emi ni mo wi fun o, bi aye yipada to bee ti aguntan n loyun ewure ti ologbo si n loyun akuko inu onilara ko ni i dun laelae. Onilara ki i fe ki elomiran lo siwaju afi oun; onilara ki i fe ki elomiran mo iwe afi oun; onilara ki i fe ki elomiran de ipo nla afi oun; onilara ki i fe ki elomiran ko ile afi oun; onilara ki i fe ki elomiran ni omo ti o nilaari afi oun – bee ni aye kun fun opolopo eniyan a ko si le se alairi awon ti yoo maa lo siwaju lona wonyi bee ni bii won ba ti n lo siwaju ni inu onilara yoo maa baje, nitori naa inu onilara ko le dun lae, bi aye yipada ti o di orun.